cyanic-selkie/wikianc huggingface dataset:
Berliinin päärautatieasema
Avajaiset
26. toukokuuta 2006 liittokansleri Angela Merkel avasi aseman yhdessä liikenneministeri Wolfgang Tiefenseen kanssa. He saapuivat paikalle ICE -junalla Leipzigista. Tilaisuudessa esitettiin valoshow "Lichtsinfonie" avajaispuheiden jälkeen. Myöhemmin paikalla esiintyivät bändit Reamonn ja BAP. Erilaisia tilaisuuksia oli myös muilla uusilla asemilla Gesundbrunnenissa, Potsdamer Platzilla ja Südkreuzin asemilla. Virallisesti liikenne alkoi päärautatieasemalla 28. toukokuuta 2006.
Avajaisseremoniat keskeytyivät hetkeksi juopuneen 16-vuotiaan puukottaessa ihmisiä, jotka olivat lähdössä pois paikalta. 41 ihmistä loukkaantui.
Aseman käyttö
Asemalla on kuusi raidetta ylätasanteella (joista kahta käyttää S-Bahnin junat) ja kahdeksan alatasanteella. Asemalla pysähtyy 1 800 junaa päivässä ja sen läpi kulkee noin 350 000 matkustajaa päivässä. Asemalla on myös 44 000 m² kaupallista tilaa.
Asemaa käyttävät InterCityExpress, InterCity, RegionalExpress ja S-Bahn -junat. Asemalle tulee myös metrolinja U5. Ylhäältä (itä-länsi) lähtevät junat esimerkiksi Hannoveriin tai Kölniin. Alhaalta tunnelista (pohjois-etelä) lähtevät Hampuriin, Leipzigiin tai Müncheniin.
Aiheesta muualla
52.52528°N, 13.36944°W
Pusulan seurakunta
Pusulan seurakunta on entinen evankelis-luterilainen seurakunta, joka toimi Pusulassa, Uudellamaalla. Seurakunta liitettiin Lohjan seurakuntaan vuonna 2013 samalla, kun Nummi-Pusulan kunta liitettiin Lohjan kaupunkiin.
Pusulan seurakunta perustettiin Lohjan seurakunnan kappeliksi vuonna 1637 nimellä Metsäkansa. Seurakunta itsenäistyi itsenäiseksi seurakunnaksi vuonna 1887. Nummen ja Pusulan seurakunnat muodostivat Nummen ja Pusulan seurakuntayhtymän Nummi-Pusulan kunnan aikana. Pusulan seurakunnan pääkirkkona toimi Pusulan kirkko. Seurakunnalla oli myös toinen kirkko, Kärkölän kyläkirkko, Kärkölän kylässä. Molempia kirkkoja ympäröi oma hautausmaa.
Varpuslinnut
Ulkonäkö ja koko
Varpuslinnut ovat enimmäkseen pienikokoisia. Niiden jaloissa on kolme varvasta eteenpäin ja yksi taaksepäin. Maailman pienin varpuslintu on töpökääpiötypäkkö (6,9 cm) ja suurin varpuslintu on korppi (70 cm). Suomen pienin varpuslintu on hippiäinen ja suurin korppi.
Zinc Alloy and the Hidden Riders of Tomorrow
Zinc Alloy and the Hidden Riders of Tomorrow on brittiläisen glam rock -yhtye T. Rexin viides albumi. Albumi ei menestynyt kovin hyvin verrattuna T. Rexin kolmeen aikaisempaan albumiin. Silti albumilta nousi yksi hitti, "Teenage Dream". Albumin kaikki kappaleet ovat yhtyeen keulahahmo Marc Bolanin käsialaa.
Jaime de Armiñán
pienoiskuva|Jaime de Armiñán vuonna 2014. Jaime de Armiñán Oliver (s. 9. maaliskuuta 1927 Madrid) on espanjalainen elokuvaohjaaja ja -käsikirjoittaja. Hän opiskeli lakia Madridin Complutense-yliopistossa.
Armiñánin ohjaamat elokuvat Mi querida señorita (1972) ja El nido (1980) olivat ehdolla Parhaan vieraskielisen elokuvan Oscar-palkinnon saajaksi. Armiñán on lisäksi ollut ehdolla Berliinin Kultaisen karhun saajaksi 1974, 1985 sekä 1994, Goya-palkinnon saajaksi 1996 ja Fantasporton Kansainvälisen fantasiaelokuvapalkinnon saajaksi 1988.
Lorenz Lindelöf
pienoiskuva|Lorenz Lindelöf. Lorenz Leonard Lindelöf (13. marraskuuta 1827 Karvia – 3. maaliskuuta 1908 Helsinki) oli suomalainen matemaatikko, yliopiston rehtori, kouluhallituksen ylijohtaja ja kolmea säätyä edustanut valtiopäivämies.
Elämäkerta
Kappalaisen poikana ja suomenkielisen talonpojan pojanpoikana syntynyt Lindelöf oli lahjakas, mutta vähävarainen, ja ponnisteli saadakseen kunnon koulutuksen. Niinpä hän menestyi ja nousi säädystä toiseen. Suvustaan poiketen hän omaksui äidinkielekseen ruotsin ja oppi myös täydellisen saksan ja ranskan. Opinnoissaan Lindelöf keskittyi alkuun astronomiaan, mutta saatuaan vuonna 1855 jo tähtitieteen dosentuurin vaihtoi yllättäen matematiikkaan. Matematiikan professorina yliopistossa hän oli 1857–1874. Vuosina 1869–1872 hän oli myös yliopiston rehtori, ja sitä kautta hän suuntautui myös politiikkaan. Lindelöfin virkauran huippu oli kouluylihallituksen ylijohtajuus 1874–1902. Fennomaanien vaatimuksiin suomenkielisten koulujen lisäämisestä hän suhtautui maltillisesti ja pyrki välttelemään äkillisiä muutoksia – koululaitoksen suomenkielistymiseen vaikuttikin enemmän senaatin kirkollistoimituskuntaa johtanut Yrjö Sakari Yrjö-Koskinen. Lindelöf työskenteli matemaatikkona myös henkivakuutusyhtiö Kalevassa, jonka hallitusta johti vuodesta 1880.
Lindelöfin valtiopäivämiesura alkoi pappissäädyssä yliopiston edustajana valtiopäivillä 1872. Myöhemmin hän oli Uudenkaarlepyyn edustaja porvarissäädyssä 1877–1878 ja Helsingin edustaja 1882, jolloin hän toimi myös säädyn puhemiehenä. Vuonna 1883 säätykierto huipentui Lindelöfin aatelointiin. Aatelissäädyssä hän oli valtiopäivillä 1885, 1888, 1891, 1894, 1897 , 1899, 1900, 1904–1905 ja 1905–1906. Vuonna 1900 hän oli valtiopäivien maamarsalkka eli aatelissäädyn puhemies, ensimmäinen, joka ei ollut syntyjään aatelinen, vaan aateloitu eläessään. Samaan ylsi myöhemmin myös Ossian Wuorenheimo. Lindelöf myös johti säätyjen pankkivaltuustoa vuodet 1885–1900. Valtioneuvoksen arvon hän sai 1871 ja todellisen valtioneuvoksen arvon 1886. Lindelöf oli myös Helsingin kaupunginvaltuuston jäsen ja sen puheenjohtaja 1881–1882 sekä Suomen Tiedeseuran pysyvä sihteeri vuodesta 1867 kuolemaansa asti.
Lorenz Lindelöfin pojasta Ernst Lindelöfistä tuli vielä isäänsä kuuluisampi matemaatikko. Helsingin yliopiston Lorenz Leonard Lindelöfin yliopistollinen stipendirahasto perustuu professori Ernst Lindelöfin lahjoitukseen vuodelta 1908. Myös professori Uno Lindelöf ja konserttimestari, viulisti Carl Lindelöf olivat Lorenz Lindelöfin ja hänen puolisonsa Gabriella Krogiuksen lapsia.
Hey Heather
Hey Heather on syksyllä 2008 perustettu helsinkiläinen yhtye, joka soittaa hyvin energistä sekä melodista punk/poppia.
Loppuvuodesta 2009 Hey Heather solmi levytyssopimuksen helsinkiläisen Scandal Music Companyn kanssa ja julkaisi ensimmäisen singlensä, Regrets?, 1. syyskuuta 2010. Kappale valittiin heti ilmestyttyään YleX:n viikon Tehobiisiksi (vko 34) ja nousi soittolistalle seuraavalla viikolla. Single viihtyi soittolistalla 16 viikkoa ja yhteensä kuusi viikkoa Himotuimmat-listan ykkösenä.
Lokakuussa 2010 Hey Heather valittiin mukaan myös Tulevaisuuden tusina 2011-listalle, johon musiikkialan ammattilaiset (joukossa asiantuntijoita - toimittajia, keikkamyyjiä, levykauppiaita, klubi- ja festivaalipromoottoreita sekä levy-, tuotanto- ja kustannusyhtiöiden a&r-henkilöitä) valitsivat 12 mielestään lupaavinta uutta artistia tai yhtyettä vuodelle 2011.
Tammikuussa 2011 Hey Heather julkaisi toisen singlensä, Drop Dead Timen. Kyseisestä singlestä tehtiin myös musiikkivideo. Esikoisalbumi We Are Not Safe Here julkaistiin 16. maaliskuuta 2011.
Ids Postma
Ids Hylke Postma (s. 28. joulukuuta 1973 Deersum) on alankomaalainen, uransa lopettanut pikaluistelija, olympiavoittaja ja maailman- sekä euroopanmestari.
Vuonna 1994 Postma voitti Alankomaiden yleisluistelun mestaruuden ja sijoittui maailmanmestaruuskilpailuissa hopealle. Vuonna 1997 hän saavutti kultaa sekä MM- että EM-kisoista.
Vuonna 1998 Postma uusi maailmanmestaruutensa ja saavutti Naganon olympialaisissa 1 000 metrillä kultaa ja 1 500 metrillä hopeaa. Samana vuonna hän luisteli Berliinissä ensimmäisenä ihmisenä 1 500 metriä alle ajan 1.50.
Matkakohtaisista MM-kisoista Postmalla on kolme kultamitalia: 1 500 metriltä vuosina 1999 ja 2000 sekä 5 000 metriltä vuonna 1996. Postma ilmoitti 28. lokakuuta 2004 lopettavansa uransa.
Esko Varonen
Esko Varonen (1957 – 1. toukokuuta 2019 Tampere) oli suomalainen näyttelijä ja muusikko. Varonen muistetaan etenkin vuonna 1984 perustetusta Motelli Skronklesta, jonka muut alkuperäisjäsenet olivat Hannu Raatikainen ja Markku Peltola. Varonen toimi yhtyeen rumpalina. Varonen esiintyi muun muassa televisiosarjoissa Alhola, Kylmän kosketuksessa ja Pirunpelto. Varonen valmistui trumpetistiksi Kuopion musiikkiopistosta vuonna 1973 ja näyttelijäksi Teatterikoulusta vuonna 1984. Hän oli vuonna 1996 perustamassa Tampereelle Kulttuuritalo Telakkaa.
Ids Postma
Elokuussa 2009 Ids Postma avioitui pikaluistelija Anni Friesingerin kanssa.
Paice, Ashton & Lord
Paice, Ashton & Lord oli vuonna 1976 perustettu brittiläinen rock-yhtye, jonka perustivat Deep Purplen kosketinsoittaja Jon Lord ja rumpali Ian Paice sekä laulaja ja kosketinsoittaja Tony Ashton. Bändissä soittivat ex-Babe Ruth kitaristi Bernie Marsden ja ex-Stretch basisti Paul Martinez.
Kokoonpano julkistettiin virallisesti 21. elokuuta 1976. Saman vuoden syyskuussa he olivat jo levyttämässä studiossa. Bändin ensimmäinen levy, Malice In Wonderland ilmestyi 4. maaliskuuta 1977.
Levy ei ollut suuri menestys. Siitä huolimatta yhtye päätti levyttää toisen levyn. Alkuvuodesta 1978 yhtye kuitenkin hajosi, kun levyn materiaalista oli 75% valmiina. Bernie Marsden liittyi David Coverdalen Whitesnakeen. Jon Lord, Paul Martinez ja Ian Paice ryhtyivät tekemään yhteistyötä Maggie Bellin kanssa. Tosin tämä jäi hyvin lyhytikäiseksi projektiksi ja Jon Lord liittyi pian myös Whitesnakeen. Tony Ashton ryhtyi tuottamaan levyjä.
Gary Alcorn
Gary Alcorn (8. lokakuuta 1936 – 29. marraskuuta 2006 ) oli yhdysvaltalainen koripalloilija (sentteri). Hän pelasi Kalifornian osavaltionyliopistolla, Fresnossa ja tuli Detroit Pistonsin valitsemaksi NBA:n vuoden 1959 varaustilaisuuden kolmannella kierroksella. Hän teki NBA-debyyttinsä 18. lokakuuta 1959.
Lokakuusta joulukuuhun 1960 Alcorn pelasi vapaana pelaajana Los Angeles Lakersissa.
Nebra
Nebra (tai Raneb) oli muinaista Egyptiä 2. dynastian aikaan vuoden 2865 eaa. tienoilla hallinnut faarao.
Nebran hallituskaudesta ei tiedetä juuri mitään, sillä tältä ajalta ei ole löydetty juurikaan kirjallisia merkintöjä. Nebra on kuitenkin ensimmäinen faarao, jonka nimessä on Ra-jumalan nimi. Tämä tarkoittaa mahdollisesti, että Nebra perusti Ra-jumalan kultin.
Mit Rahinasta Memfiksen lähellä on löydetty steela, jossa on Nebran nimi. Tämä merkitsee mahdollisesti sitä, että hänen hautansa sijaitsee (edeltäjiensä tavoin) jossain päin Sakkaraa. Nebran sinetti on löydetty Hetepsekhemwyn haudasta Sakkarassa, joten on mahdollista, että Nebra valtasi haudan itselleen.
Analsiimi
thumb|280px|Analsiimi. Analsiimi tai analsiitti on valkoinen, harmaa tai väritön hohkasilikaattimineraali. Analsiimi koostuu kiteinä olevasta hydratoituneesta natrium-alumiini-silikaatista. Sen kemiallinen kaava on NaAlSi2O6 · H2O. Mineraalissa voi esiintyä pieniä määriä kaliumia ja kalsiumia. Analsiimistä on myös olemassa synteettinen muunnelma Ag-analsiitti, joka sisältää hopeaa.
Analsiimi luokitellaan yleensä kuuluvaksin zeoliittimineraaleihin, mutta on rakenteeltaan ja kemiallisesti lähempänä foideja. Analsiimiä esiintyy päämineraalina analsiimibasaltissa ja muissa alkalimagmakivissä. Sitä esiintyy myös prehniitin, kalsiitin ja zeoliittien onkalo- ja rakkulatäytteissä.
Volodarsk
thumb|250px|Ilmakuva kaupungista (2011) thumb|250px|Kaupungintalo Volodarsk on kaupunki Nižni Novgorodin alueella Venäjällä. Se sijaitsee Meštšoran alangolla Okaan laskevan Seima-joen varrella, 50 kilometriä Nižni Novgorodista länteen. Kaupunki on Volodarskin piirin keskus. Sen kautta kulkee Moskovan ja Nižni Novgorodin välinen rautatie (Seiman asema). Asukkaita on 10 600 henkeä (vuonna 2005).
Volodarskin kaupunki on perustettu vuonna 1956. Nykyään se on maatalousalueen keskus, jossa on lähinnä elintarviketeollisuutta.
Joosef I
Joosef I on useiden hallitsijoiden nimi:
Varvaroúsa
Varvaroúsa on pieni Kreikan saari, joka kuuluu Kykladien saariryhmään ja sijaitsee Sýroksen saaren luoteisrannikon edustalla. Saaren pinta-ala on noin 0,027 neliökilometriä. Vuoden 2011 väestönlaskennassa saarelle oli kirjattu kaksi asukasta, mutta satelliittikuvassa pienellä kalliosaarella ei näy merkkejä asutuksesta, ja toisaalla sitä kutsutaan autiosaareksi. Hallinnollisesti Varvaroúsa kuuluu Sýros-Ermoúpolin kuntaan, Sýroksen alueyksikköön ja Etelä-Egean saarten alueeseen.
Sýroksen pääsaaren puolella Varvaroúsan saarta vastapäätä sijaitsee Varvaroúsan ranta.
Pertti Ahonen
Pertti Pauli Pellervo Ahonen (26. helmikuuta 1925 Lahti – 12. huhtikuuta 1998 Lahti) oli suomalainen pesäpalloilija.
Polttolinjalla pelannut Ahonen voitti Lahden Mailaveikkojen joukkueen kapteenina neljä Suomen mestaruutta vuosina 1949–1952 ja lisäksi SM-hopeaa vuosina 1948 ja 1953. Hän oli Pesäpalloliiton (PPL) joukkueen 3-vahtina Helsingin 1952 olympialaisissa pelatussa pesäpallon näytösottelussa. Itä–Länsi-ottelussa ”Pepe” Ahonen pelasi seitsemän kertaa.
Manuel Göttsching
Manuel Göttsching (9. syyskuuta 1952 Berliini, Saksa – 4. joulukuuta 2022 ) oli saksalainen muusikko ja säveltäjä.
Göttschingiä pidetään saksalaisen experimental rockin suunnannäyttäjänä sekä elektronisen tanssimusiikin pioneerina, erityisesti albuminsa E2-E4 (1984) kautta.
Peder Østlund
200px|pienoiskuva|Peder Østlund Peder Østlund (7. toukokuuta 1872 – 22. tammikuuta 1939 ) oli norjalainen pikaluistelija, ruotsalaisten maahanmuuttajien poika.
Østlund voitti maailmanmestaruuden vuosina 1898 ja 1899 sekä Euroopan-mestaruuden vuosina 1899 ja 1900.
Uransa aikana Østlund oli kahteen otteeseen niin sanotun aateliskalenterin kärkisijalla; aluksi vain 21 päivän ajan, mutta toistamiseen lähes kymmenen vuoden ajan (3 644 päivää). Hän luisteli uransa aikana kymmenen maailmanennätystä, joista viisi 10.–11. helmikuuta 1900 MM-kisoissa Davosissa.
Østlund teki ensimmäisen maailmanennätyksensä vuonna 1893, kun hän paransi Jaap Edenin 1 500 metrin ennätystä 2,4 sekunnilla aikaan 2.32,6. Seuraavana vuonna hän paransi aikaa lukemiin 2.31,4, mutta Einar Halvorsen rikkoi ennätyksen vielä samana vuonna. Østlund otti ennätyksen takaisin samana vuonna ajalla 2.28,8, joka oli 0,8 sekuntia nopeampi kuin Halvorsenin edeltävä ennätys. Vuonna 1895 Jaap Eden otti ennätyksen haltuunsa ajalla 2.25,4, mutta Østlund pystyi parantamaan ennätystä vuonna 1898 lukemiin 2.23,6. Kaksi vuotta myöhemmin hän teki uusiksi ennätysluvuiksi 2.22,6. Tämä säilyi maailmanennätyksenä kahdeksan vuotta, kunnes Oscar Mathisen rikkoi ennätyksen vuonna 1908.
500 metrillä Østlund teki maailmanennätyksen vuonna 1897, kun hän paransi Wilhelm Mausethin maailmanennätyslukemia 0,2 sekunnilla aikaan 46,6. Østlund paransi vuonna 1900 omaa ennätystään aikaan 45,2, joka säilyi maailmanennätyksenä kuusi vuotta. Rudolf Gundersen rikkoi ennätyksen lopulta vuonna 1906. 1 000 metrillä Østlund luisteli vuonna 1899 maailmanennätysajaksi 1.38,0, jota hän paransi seuraavana vuonna aikaan 1.34,0. Mathisen onnistui rikkomaan ennätyksen vuonna 1909. Østlund teki vuonna 1900 myös 10 000 metrin maailmanennätyksen, kun hän paransi Jaap Edenin ennätystä 5,4 sekunnilla lukemiin 17.50,6. Mathisen otti tämän matkan maailmanennätyksen haltuunsa vuonna 1912, joten Østlundin ennätys pysyi voimassa 12 vuotta.
Norjan-mestaruuden Østlund voitti vuonna 1898. Seuratasolla hän edusti Trondhjems Skøiteklubia.
Varjoja paratiisissa
Varjoja paratiisissa on vuonna 1986 ensi-iltansa saanut suomalainen elokuva, jonka on ohjannut Aki Kaurismäki. Varjoja paratiisissa on niin kutsutun työläistrilogian ensimmäinen elokuva. Trilogiaan kuuluvat lisäksi Ariel ja Tulitikkutehtaan tyttö. Elokuva sai vuoden elokuva -Jussin ja Kaurismäki ohjaus-Jussin. Elokuva merkitsi alkua Kaurismäen kansainväliselle menestykselle: se esitettiin Cannesin elokuvajuhlien "Ohjaajien sarjassa" vuonna 1987 ja elokuvan Pariisin-ensi-ilta huhtikuussa 1988 sai myös hyvän vastaanoton. Elokuva on esitetty lukuisia kertoja televisiossa ja julkaistu VHS:nä, DVD:nä sekä Blu-ray:na.
Tarinassa roskakuski Nikander (Matti Pellonpää) ihastuu ruokakaupan kassaan (Kati Outinen). Melankolisen huumorin sävyttämässä lakonisessa kuvauksessa kohteena on pieni ihminen, kuten kriitikko toteaa.
Gone Home
Peli julkaistiin 15. elokuuta 2013 Windows-, OS X- ja Linux-alustoille. Konsoleille se saapui, kun se julkaistiin PlayStation 4- ja Xbox One-konsoleille 12. tammikuuta 2016.
Pelaaminen
Pelaaja astuu 21-vuotiaan Katie Greenbriarin rooliin. Pelin alussa hän on saapunut perheensä uuteen kotiin oltuaan vuoden Euroopassa, mutta talo on hänen saapuessaan tyhjillään. Pelaajan tehtävänä on selvittää, mitä on tapahtunut. Tämä tapahtuu kulkemalla huoneiden välillä ja tutkimalla ja keräämällä ympäristössä lojuvia esineitä, kirjeitä, päiväkirjamerkintöjä ja muita viestejä, joiden avulla on mahdollista saada lisää tietoa tapahtumista ja edetä pelistä. Katien pikkusisko Samantha toimii monien päiväkirjakatkelmien kertojana. Pelaaminen ja ympäristön tutkisteleminen tapahtuu ensimmäisen persoonan perspektiivissä.
Vastaanotto
Gone Home voitti vuonna 2014 British Academy Games Awardsin parhaan debyyttipelin palkinnon ja oli ehdolla parhaan tarinan kategoriassa. Sekä Kill Screen että Polygon valitsivat sen vuoden peliksi vuonna 2013.
Pantheon (Lontoo)
thumb|Alkuperäinen Pantheon James Wyattin piirtämänä. thumb|Naamiaiset Pantheonissa 1809. thumb|Pantheonin Oxford Streetin puoleinen julkisivu oli vuoteen 1937 asti ainoa lähes alkuperäisessä asussaan säilynyt osa. Pantheon oli Lontoon Oxford Streetillä sijainnut kuuluisa rakennus, joka toimi ylempien yhteiskuntaluokkien kokoontumistilana (ns. assembly room) ja myöhemmin myös teatterina ja kauppapaikkana. Rakennuksen suunnitteli nuori lontoolainen arkkitehti James Wyatt ja se avattiin yleisölle vuonna 1772 kolmen vuoden rakennusurakan jälkeen. Rakennuksen ulkoasu sai merkittävimmät vaikutteensa roomalaisesta arkkitehtuurista ja Wyattin on arveltu käyttäneen sen rotundan esikuvana Rooman Pantheonia ja Konstantinopolin Hagia Sofiaa.
Aluksi Pantheon oli suosittu yläluokan kokoontumispaikka, jossa järjestettiin muun muassa naamiaisia ja konsertteja. Sen suosio alkoi kuitenkin hiipua 1780-luvulla. Haymarketissa sijainneen King’s Theatren tuhouduttua tulipalossa 1789 Pantheonin omistajat onnistuivat vuokraamaan sen väliaikaiseksi oopperataloksi. Rakennus ehti toimia tässä tarkoituksessa kuitenkin vain yhden kauden, sillä se vaurioitui pahoin tammikuussa 1792 sattuneessa tulipalossa.
Crispus Claggett -niminen mies vuokrasi raunioituneen Pantheonin ja kunnosti siitä vuoteen 1795 mennessä uuden konsertti- ja naamiaissalin. Claggettin hanke ei kuitenkaan menestynyt ja hän joutui pakenemaan maan alle velkojiaan 1797 tai 1798. Tämän jälkeen rakennus toimi vielä joitakin vuosia julkisten tilaisuuksien tapahtumapaikkana ja teatterina, kunnes se joutui vuonna 1814 pitkällisten oikeuskiistojen kohteeksi ja autioitui lähes 20 vuoden ajaksi.
Vuosina 1833–34 Pantheonista remontoitiin arkkitehti Sydney Smirken johdolla basaari, jossa oli pylväskäytävien reunustama ja paperimassaveistoksin koristeltu keskushalli. Basaari myytiin 1867 W. ja A. Gilbeylle, jotka käyttivät sitä omistamansa viinakaupan toimistona ja näyttelytilana, kunnes kauppaketju Marks & Spencer osti sen heiltä vuonna 1937. Pian tämän jälkeen rakennus purettiin kokonaan ja sen paikalle rakennettiin tavaratalo, joka on yhä toiminnassa.
Gullholmen
thumb|200px|Taloja Gullholmenilla.Gullholmen on saari, pientaajama ja piiri Orustin kunnassa Länsi-Götanmaalla Ruotsissa.
Itse saaren pinta-ala on seitsemän hehtaaria ja se on lähes kokonaan tiheään rakennettujen talojen peitossa. Niissä ei kuitenkaan ole juuri pysyvää asutusta, vaan ne ovat lähinnä kesänviettopaikkoja. Saarelle ei pääse autolla, mutta viereiseltä Härmanön saarelta on kävelysilta. Gullholmeniin on myös henkilölauttayhteys Orustin Tuvesvikistä.
Gullholmenin saaren lisäksi Gullholmenin pientaajamaan kuuluu asutusta viereisellä Härmanön saarella, ja piiriin kuuluu vielä laajempi alue, mukaan lukien muita pienempiä saaria. Härmanöllä on laaja luonnonsuojelualue. Siellä sijaitsee myös Gullholmenin kirkko.
Katja Skogman
Katja Skogman (s. 7. syyskuuta 1972) on aktiiviuransa päättänyt suomalainen pikajuoksija. Hän edusti koko uransa ajan HIFK-Friidrottia ja hänen valmentajinaan toimivat Gun Grann sekä Keijo Horkama. Kalevan kisoista Skogman saavutti pronssia 400 metrin juoksussa vuonna 1993. Lisäksi hän oli ulkoradoilla mukana viestijuoksun SM-kisoissa voittamassa 4 x 400 metrin viestijuoksun hopeaa vuonna 1994 sekä pronssia vuonna 1990. Sisäratojen SM-kisoista Skogman voitti pronssia 400 metriltä vuonna 1993. Virallisissa kilpailuissa hän ei ole esiintynyt vuoden 1994 jälkeen.
Mairead Corrigan
Mairead Corrigan (s. 27. tammikuuta 1944) on pohjoisirlantilainen rauhanaktivisti. Hän perusti yhdessä Betty Williamsin kanssa 1976 rauhanliikkeen, joka järjesti laajoja mielenosoituksia ja rauhanmarsseja. Hän sai Williamsin kanssa vuoden 1976 Nobelin rauhanpalkinnon.
Mairead Corrigan elätti itsensä sihteerinä nuoresta iästä alkaen. Hän toimi samalla aktiivisesti kirkon avustustyössä lasten ja nuorten parissa. Hän aloitti julkisen toimintansa jouduttuaan silminnäkijäksi traagisessa onnettomuudessa, jossa hänen sisarensa kolme lasta sai surmansa. Heidän ylitseen ajoi auto, jota kuljettaneen IRA-aktivistin brittisotilaat ampuivat kesken ajomatkan. Tapahtuman silminnäkijä, Betty Williams alkoi kerätä nimikirjoituksia rauhan saamiseksi ja vastaavien järjettömien kuolemantapausten estämiseksi. Williams ja Corrigan perustivat rauhanliikkeen nimeltä Peace People. He saivat Nobelin rauhanpalkinnon vuonna 1976.
Mairead Corrigan-Maguire oli toukokuussa 2010 mukana Rachel Corrie -laivalla, joka pyrki Israelin saarron läpi Gazaan. Matka tapahtui muutama päivä sen jälkeen kun Israelin joukot surmasivat Mavi Marmara -laivalla yhdeksän aktivistia vastaavalla matkalla.
Teno (joki)
Teno tai Tenojoki (,, , myös Tanaelva) on Tenojoen vesistön laskujoki ja myös Suomen ja Norjan välinen rajajoki. Se on myös maineikas ja suosittu kalastusvirta, Pohjois-Euroopan suurin ja tuottoisin luonnontilainen lohijoki.
Tenojoki kulkee Utsjoella jääkauden muodostamassa laaksossa, joka on pisin laakso Suomessa. Tenojoen laakso kuuluu valtakunnallisesti arvokkaisiin maisema-alueisiin.
Rajajoki
Tenon pituutta voidaan sanoa ”mittaamattomaksi” – niin paljon erilaisia lukuja joesta esitetään. Saman virtaavan uoman eri osuuksia kutsutaan myös peräti neljällä eri nimellä ennen sen vesien Jäämereen laskemista. Pääuoma alkaa Käsivarren juuresta Peltotunturin (katso myös Ivalojoki) kupeelta Rajajokena ja jatkuu sitten Kietsimäjokena Angeliin, missä se yhtyy Inarijokeen. Varsinainen Teno alkaa Utsjoen Karigasniemen kylän liepeiltä, Kaarasjoen ja Inarijoen yhtymäkohdasta. Tästä se virtaa edelleen Suomen ja Norjan rajajokena 152 kilometrin matkan Nuorgamiin asti ja tästä vielä 50 kilometrin matkan Tenonvuonoon kokonaan Norjan alueella.
Suomen ja Norjan raja kulkee jokirajana Tenon vesistössä 294 kilometrin matkan pitkin joen syväväylää. Syväväylän kohta muuttuu jatkuvasti. Rajalinjan sijainti tarkistetaan aluksi ortoilmakuvista tehdyiltä kartoilta ja ilmasta käsin helikopterilla. Tulkinnanvaraisissa paikoissa tehdään luotaus. Raja tarkistetaan 25 vuoden välein, viimeisin rajankäynti tehtiin vuonna 2000. Tarkistettu rajalinja tuli voimaan 1. helmikuuta 2003.
Sillat
Varsinaisen Tenon yli johtaa kaksi maantiesiltaa. Toinen sijaitsee E6-/E75-teillä Tenon kunnan keskustaajamassa; sillan samoin kuin taajamankin nimi on Tana bru, sananmukaisesti Tenon silta. Silta otettiin käyttöön vuonna 1948, mutta on sittemmin korvattu uudella. Utsjoen kuntakeskuksen ja Tenon Roavvegieddin välillä, osana E75-tietä, sijaitsee puolestaan Saamen silta, joka valmistui vuonna 1993.
Lisäksi Inarijoen yli kulkee maantiesilta juuri ennen Kaarasjoen suuta, Karigasniemen ja Kaarasjoen kuntakeskuksen välillä. Tällä sillalla yhdistyy Suomen kantatie 92 Norjan samannumeroiseen valtatiehen.
Pornaisten historia 2, vuodesta 1869
Pornaisten historia 2, vuodesta 1869 – elämä pienessä kunnassa ja muuttuvassa yhteiskunnassa on Teemu Keskisarjan kirjoittama paikallishistoriallinen teos Pornaisista. Teos julkistettiin Pornaisten kirjastossa 26. lokakuuta 2007. Kirjan kustansi Pornaisten kunta. Se on toinen osa Seppo Aallon kirjoittamalle ensimmäiselle osalle.
Jacek Wszoła
Jacek Roman Wszoła (s. 30. joulukuuta 1956 Varsova ) on puolalainen korkeushyppääjä. Hän voitti olympiakultaa vuoden 1976 kesäolympialaisissa Montrealissa ja saavutti hopeaa vuoden 1980 kesäolympialaisissa Moskovassa. Ulkoratojen Euroopan-mestaruuskilpailuissa hän sijoittui viidenneksi Roomassa 1974 ja kuudenneksi Prahassa 1978. Ateenan EM-kilpailuissa 1982 hän ei saanut kilpailla Puolan yleisurheiluliiton kiellettyä osallistumisen kenkäsopimuserimielisyyksien vuoksi. Sisäratojen Euroopan-mestaruuden Wszoła voitti vuonna 1977.
Wszoła piti hallussaan korkeushypyn maailmanennätystä tuloksella 235 cm, jonka hän hyppäsi toukokuussa 1980.
Shelley Conn
pienoiskuva|Shelley Conn Shelley Conn (s. 1976 Lontoo) on englantilainen näyttelijä.
Conn syntyi Barnetissa, Lontoossa. Hänellä on brittiläiset ja srilankalaiset sukujuuret. Hän kävi Cranbourne Business and Enterprise Collegea Basingstokessa, Hampshiressa. Draamakoulun jälkeen hän on esiintynyt vuodesta 2000 lähtien lukuisissa brittiläisissä televisiosarjoissa ja elokuvissa. Conn on näytellyt myös Royal Shakespeare Companyssa. Steven Spielberg valitsi hänet yhdeksi pääosanäyttelijäksi vuoden 2011 televisiosarjaan Terra Nova.
Bolan’s Zip Gun
Bolan´s Zip Gun on brittiläisen glam rock -yhtye T. Rexin kuudes albumi. Sitä pidetään yleisesti T. Rexin huonoimpana albumina, mikä johtuu levyn heikosta menestyksestä listoilla. Albumin kaikki kappaleet ovat yhtyeen keulahahmon Marc Bolanin käsialaa, niin kuin muutkin T. Rexin albumien kappaleet. Bolan's Zip Gunilta ei noussut yhtäkään suurta hittiä.
EOS-Aura
thumb|240px|EOS-Aura EOS-Aura on NASA:n EOS-ohjelman (Earth Observing System) kolmas ja viimeinen satelliitti. Se laukaistiin Yhdysvaltain ilmavoimien Vandenbergin tukikohdasta Kaliforniasta Delta II 7920 -kantoraketilla 15. heinäkuuta 2004. EOS-Aura oli määrä laukaista jo kesäkuussa 2003, mutta laukaisua lykättiin vuodella myöhästyneiden mittalaitetoimitusten vuoksi. Sen kiertoradan korkeus on noin 700 km ja radan inklinaatio 98,2 astetta.
Tehtävä ja instrumentit
EOS-Aura tutkii viiden vuoden ajan Maan ilmakehän kemiallista koostumista. Hankkeen tavoitteena on selvittää otsonikatoon, ilmanlaatuun ja ilmastonmuutokseen liittyviä kysymyksiä. EOS-Aurassa on mukana neljä toisiaan täydentävää mittalaitetta. Ne ovat:
Otsonitutkimus
OMI-mittalaite mittaa otsonin alueellisia pitoisuuksia ja jakaumia ilmakehän eri korkeuksilta. OMI-mittaukset kattavat koko maapallon kerran vuorokaudessa, mikä on selkeä parannus nykyisiin kerran kolmessa vuorokaudessa tehtäviin mittauksiin.
OMI jatkaa NASAn 1970-luvulla aloitettua otsonipitoisuuden mittaussarjaa. Pitkät ja katkeamattomat aikasarjat ovat korvaamattomia arvioitaessa mm. sitä, miten otsonikadon ehkäisemiseksi tehdyt kansainvälisesti sovitut toimenpiteet ovat vaikuttaneet otsonikerrokseen. Tutkimuskohteina ovat otsonikerroksen pitkäaikaismuutosten lisäksi ilmansaasteiden lähteiden tunnistaminen ja leviämisen seuranta. Laitteen tekemä ilmakehän mittaus tulee antamaan uutta tietoa sääennustusmallien kehittämiseen.
Suomi mukana OMI-hankkeessa
OMI on ollut hollantilais-suomalainen laiterakennushanke. Patria toteutti mittalaitteen tehonjakelu- ja prosessoriyksikön, VTT optiset ilmaisinyksiköt (perustuvat CCD-kameraan) ja Space Systems Finland mittaustiedon käsittelyohjelmiston maa-asemille. Ilmatieteen laitos johti suomalaista laiterakennuskonsortiota ja on mittaustulosten tieteellinen hyödyntäjä. Suomalaisen osuuden kustannukset olivat noin 12 miljoonaa euroa, josta Tekes rahoitti noin 10 miljoonaa euroa.
Noora Puhakka
Nykyään Puhakka työskentelee opetus- ja koulutusalalla kasvatustieteilijänä.
EOS-Aura
Suomi mukana OMI-hankkeessa
Otsonin mittaamiseen tarkoitettu OMI-mittalaite on kokonaisuudessaan maksanut noin 50 miljoonaa euroa. OMI on mittavin Suomessa toteutettu avaruuslaitehanke NASAn satelliittiin.
Luc Ferry
thumb|Luc Ferry Luc Ferry (s. 1951) on ranskalainen filosofi ja poliitikko. Hän on julkaissut useita teoksia sekä toiminut Ranskan opetusministerinä vuosina 2002–2004.
Punainen vaara (vuoden 1988 elokuva)
Punainen vaara on vuonna 1988 ensi-iltansa saanut Walter Hillin ohjaama toiminta-komediaelokuva, jossa pääosaa näyttelee Arnold Schwarzenegger. Keskeisintä sivuroolia elokuvassa näyttelee James Belushi.
Juoni
Kovanaamainen neuvostoliittolainen poliisi Ivan Danko (Arnold Schwarzenegger) jahtaa venäläistä huumekauppiasta Viktor Rostavilia (Ed O’Ross), joka pakenee Neuvostoliitosta Yhdysvaltoihin. Saadakseen huumekauppiaan kiinni Dankon täytyy lähteä Yhdysvaltoihin nappaamaan hänet. Yhdysvalloissa Danko alkaa tehdä yhteistyötä paikallisen poliisin kanssa, mikä aluksi ei näytä tuottavan tulosta. Ajan myötä Danko kuitenkin ystävystyy yhdysvaltalaisen kollegansa kanssa, ja näin he voivat yhdistää voimansa rikollisen nappaamiseksi.
Vastaanotto
Video-oppaassa vuodelta 1994 Kati Sinisalo kirjoitti elokuvan huumorin purevan vain ajoittain ja kyttäparin keskinäisen suhteen jäävän ilman kipinää. Hän antoi elokuvalle kaksi tähteä viidestä.
Seksuaali- ja sukupuolivähemmistöjen oikeudet Saksassa
pienoiskuva|Samansukupuolisia pareja kuvaava liikennevalo [[München|Münchenissä.]] Seksuaali- ja sukupuolivähemmistöjen oikeudet ovat Saksassa hyvällä tasolla, vaikkakin maassa esiintyy jonkin verran vihapuhetta. Edistystä on tapahtunut nopeaan tahtiin toisen maailmansodan jälkeen.
Historia
Homoseksuaalisuus kriminalisoitiin Pyhässä saksalais-roomalaisessa keisarikunnassa vuonna 1532.
Huhujen mukaan Preussin kuningas Fredrik Suuri oli homoseksuaali. Historijoitsija Johann Georg Zimmermann kirjoitti kuninkaan olevan tunnettu "kreikkalaisesta rakkausmieltymyksestään". Fredrik myös tilasi useita patsaita, jotka kuvaavat Antinoosista sekä miesten välisiä suhteita.
Vuonna 1871 Saksan keisarikunta kriminalisoi ”luonnonvastaiset teot” ns. pykälä 175:n nojalla, joka langetti homoseksuaalisista teoista enimmillään kuuden kuukauden vankeustuomion. Nämä homoseksuaaliset teot eivät koskeneet naisten välisiä suhteita.
Pykälää kritisoi äänekkäästi mm. saksalainen lääkäri ja seksologi Magnus Hirschfeld. Maailmansotien välisenä aikana gay-kulttuuri kukoisti erityisesti Berliinissä, josta löytyi paljon vähemmisöille suunnattuja kirjoja, teattereita ja yökerhoja. Hitler näki homoseksuaalisuuden uhkana Saksan tulevaisuudelle, koska homoseksuaalit eivät voineet tuottaa uusia arjalaisia lapsia valtakunnalle. Ernst Röhmiä syytettiin virallisten tietojen mukaan homoseksuaalisuudesta pitkien puukkojen yönä. Kolmannen valtakunnan aikana pykälä 175 laajennettiin koskemaan myös naisten välisiä seksuaalisia suhteita ja Gestapo alko kerätä epäiltyjen nimiä niin sanotulle pinkille listalle. Keskitysleireille joutuneiden homoseksuaalien määrästä ei ole varmuutta ja se vaihtelee 5000 ja 15 000 välillä: monet pitivät seksuaalisuutensa salassa ja natsit tuhosivat suurimman osan leirien asiakirjoista ennen niiden hylkäämistä.
Toisen maailmansodan jälkeen sekä Länsi- että Itä-Saksassa säilytettiin pykälä 175 jossain muodossa. Kaikki sateenkaariyhdistykset ja näitä myötäilevät julkaisut kiellettiin Itä-Saksassa kun taas Länsi-Saksassa ne sallittiin. Isä-Saksassa monet luterilaiset kirkot antoivat suojaa seksuaalivähemmistöille ja antoivat näiden käyttää tilojaan kiellettyjen järjestöjen kokoontumispaikkana. . Pykälä 175 kumottiin virallisesti vuonna 1994.
Nykyään
Kaikki Natsi-Saksan aikana homoseksuaalisuudesta tuomion saaneet saivat armahduksen vuonna 2002. Vuonna 2017 tämä laajennettiin myös niihin, jotka saivat tuomionsa sodan jälkeen. Näille henkilöille myönnettiin myös samana vuonna rahallisia korvauksia: 3000 euroa sekä 1500 euroa lisää jokaisesta vankilassa vietetystä vuodesta. Korvaukseen oikeutettuja on noin 5000. .
Samaa sukupuolta olevat parit ovat saaneet mennä naimisiin vuodesta 2017 lähtien. Avioliitto-oikeuden puolesta äänestivät yksimielisesti sosiaalidemokraatit, vihreä ja vasemmisto. Kristillisdemokraattien 309 edustajasta 225 äänesti vastaan, 75 puolesta, 4 tyhjää. Lopullinen tulos oli 393–226.
Vuoden 2019 alusta alkaen saksalaiset ovat voineet merkitä sukupuolekseen ”divers” eli jokin muu kuin mies tai nainen.
Defenestraatio
thumb|[[Gustave Dorén näkemys kuningatar Isebelin defenestraatiosta]] Defenestraatio on latinalaisperäinen (de = ulos, -sta; fenestra = ikkuna) termi, jolla tarkoitetaan jonkun heittämistä ulos ikkunasta. Maailmanhistoria tuntee lukuisia defenestraatioita, jotka tavallisesti liittyvät kapinoihin tai vallananastuksiin.
Defenestraatio Raamatussa
Varhainen kertomus defenestraatiosta on Raamatussa Toisessa kuninkaiden kirjassa. Sen kohteena oli kuningatar Isebel, Israelin kuninkaan Ahabin foinikialainen puoliso, jota Vanha testamentti syytti kuninkaan viekoittelemisesta väärien jumalten palvelemiseen sekä tyrannimaisen hallinnon tuomisesta Israeliin. Vallananastaja Jehu nousi Israelin kuninkaaksi surmaamalla Isebelin pojat taistelussa ja heitättämällä sen jälkeen Isebelin ulos palatsin ikkunasta:
Erään teorian mukaan Isebeliin viitataan myös Koraanin suurassa 111 (Al-Masad) Abu Lahabin vaimona.
Prahan defenestraatiot
thumb|Aikalaispuupiirros vuoden 1618 defenestraatiosta Historian kuuluisimmat defenestraatiot ovat tapahtuneet Prahassa. Kahdesta kuuluisimmasta käytetään nimiä ensimmäinen ja toinen Prahan defenestraatio.
Nimitystä Kolmas Prahan defenestraatio käytetään joskus Tšekkoslovakian ulkoministerin Jan Masarykin kuolemasta vuonna 1948. Masaryk löydettiin 10. maaliskuuta makaamassa kuolleena virka-asuntonsa pihalta, pyjamaan pukeutuneena. Virallisen tutkimuksen mukaan hän oli tehnyt itsemurhan hyppäämällä kylpyhuoneensa ikkunasta. Koska kommunistit olivat juuri kaapanneet korkeimman vallan Tšekkoslovakiassa ja koska Masaryk oli maan hallituksen vaikutusvaltaisin ei-kommunisti, syntyi nopeasti huhu, jonka mukaan kommunistit olivat murhanneet Masarykin defenestroimalla tämän. Vuonna 2004 tehty poliisitutkimus päätyi siihen tulokseen, että Masaryk oli murhattu työntämällä hänet ikkunasta.
Defenestraatiot Venäjän hyökättyä Ukrainaan 2022
Joukko venäläisiä liike-elämän ja muiden alojen vaikuttajia on kuollut epäselvissä olosuhteissa Venäjän hyökättyä Ukrainaan 2022 tai sitä edeltävinä kuukausina. Liikemies ja Venäjän federaation hallinnon kriitikko Bill Browder on väittänyt, että Vladimir Putin määrää henkilökohtaisesti vaikutusvaltaisia liike-elämän vaikuttajia surmattaviksi pelotellakseen näiden seuraajia kuolemalla tai väkivallalla, mikäli nämä eivät suostu Putinin hallinnon asettamiin vaatimuksiin. Usea raportoitu epäselvä kuolemantapaus näyttää putoamiselta ikkunasta tai muualta korkealta paikalta.
Luulajan lentoasema
Luulajan lentoasema sijaitsee Ruotsissa, kymmenen kilometriä Luulajan kaupungista kaakkoon. Se on matkustajamääriltään Pohjois-Ruotsin suurin, ja Ruotsin viidenneksi suurin lentoasema. Vuonna 2007 lentoaseman kautta kulki 930 180 matkustajaa, enimmäkseen Tukholmaan tai Tukholmasta. Lentoasemalla on yksi kiitotie (14/32), jonka mitat ovat 3 350 × 45 m.
Palestiina (valtio)
thumb|Alueet A ja B (punaisella) ovat kokonaan tai osittain palestiinalaisten hallinnassa. Gazaa hallitsee [[Hamas ja Länsirantaa Fatah. ]] Palestiina (, Filast̥īn) eli Palestiinalaisalue on useiden YK:n jäsenvaltioiden tunnustama valtio Aasian Lähi-idässä. Palestiinaa hallitsevan Palestiinan vapautusjärjestön (PLO) välittömiin aluevaatimuksiin kuuluvat Länsiranta sekä Gazan kaista, jonka hallinnan se menetti vuonna 2007 Hamasille. Lisäksi se peruskirjansa 19. artiklan mukaisesti pitää koko Israelia laittomana.
Zombie ja Kummitusjuna
Zombie ja Kummitusjuna on vuonna 1991 ensi-iltansa saanut Mika Kaurismäen ohjaama suomalainen draamaelokuva muusikon itsetuhoisesta kujanjuoksusta.
Palestiina (valtio)
Palestiinan pinta-ala on 6 020 km² ja väkiluku noin 5,2 miljoonaa. Sen hallinnollinen keskus on Ramallah Länsirannalla ja suurin kaupunki on Gazan kaistan keskus Gaza. Palestiinan vapautusjärjestö pitää pääkaupunkina Itä-Jerusalemia, mutta tätä ei ole laajalti tunnustettu.
Palestiina on merkittävä työllistäjä, sillä on palveluksessaan 30 000 poliisia ja lähes saman verran virkamiehiä. Israel, Euroopan unioni ja Yhdysvallat antoivat huhtikuuhun 2006 asti huomattavaa rahallista tukea palestiinalaishallinnolle. Hallinto toimii edelleen pääasiassa ulkomaisen avun varassa.
Zombie ja Kummitusjuna
Palkinnot
Zombie ja Kummitusjuna tuotti Jussi-palkinnot parhaasta miespääosasta (Silu Seppälä), kuvauksesta (Olli Varja) ja ohjauksesta (Kaurismäki). Ranskan Rouenin pohjoismaisten elokuvien festivaaleilla Kaurismäki sai elokuvasta lehdistöpalkinnon. San Sebastiánin elokuvajuhlilla Espanjassa Silu Seppälä valittiin festivaalin parhaaksi miesnäyttelijäksi. Zombie ja Kummitusjuna valittiin myös New Yorkin elokuvajuhlille.
Arvioita
Video-oppaassa vuodelta 1994 Olavi Similä sanoo Zombien ja Kummitusjunan olevan syvällinen ja vaikuttava kokonaisuus ja antaa sille neljä tähteä viidestä, mikä vastaa sanallista arviota ”erinomainen”.
Palestiina (valtio)
Israelin toteuttama palestiinalaisalueiden miehitys vuonna 2002 tuhosi osan palestiinalaishallinnon toimintakyvystä. Palestiinalaisalueen talous romahti lähes täysin vuoden 2000 Al-Aqsan kansannousun alun jälkeen.
Historia
Vuonna 1922 Osmanien valtakuntaan kuuluneesta Palestiinasta tehtiin Kansainliiton päätöksellä Britannian mandaattialue, josta edelleen erotettiin 3/4 eli Jordanjoen itäpuoli Transjordaniaksi eli nykyiseksi Jordaniaksi. Yhdistyneet kansakunnat esitti vuonna 1947 suunnitelman Palestiinan jakamiseksi juutalais- ja arabivaltioon. Näin luotiin pohja ajatukselle arabialaisesta Palestiinan valtiosta.
Heti YK:n jakosuunnitelman tultua julki 30. marraskuuta 1947 arabit aloittivat väkivaltaisuudet, jotka kohdistuivat sekä brittejä että juutalaisia vastaan. Israel julistautui itsenäiseksi esitettyjen rajalinjojen mukaisesti vuonna 1948 brittien poistuttua maasta. Egyptin, Syyrian, Jordanian, Libanonin ja Irakin armeijat hyökkäsivät tällöin välittömästi Israeliin. Jordania miehitti palestiinalaisalueiksi suunnitellun Länsirannan ja Egypti vastaavasti Gazan kaistan. Sota päättyi Israelin täydelliseen voittoon vuonna 1949. Israelin haltuun jäi laajempia alueita kuin YK:n jakosuunnitelmassa oli kaavailtu.
Vuonna 1973 Egypti ja Syyria hyökkäsivät Israeliin. Jom kippur-sota päättyi Israelin voittoon. Rauhansopimuksessa Egyptin kanssa 1978 Israel luopui valtaamastaan Siinain niemimaasta, ja Egypti tunnusti Israelin.
Israel ja PLO aloittivat salaiset rauhanneuvottelut vuoden 1993 alussa Oslossa. Oslon sopimus 1993 solmittiin Israelin ja PLO:n välille, ja muina allekirjoittajina olivat Yhdysvallat, Venäjä, Egypti, Jordania, Norja sekä EU. Länsirannan alueet jaettiin A-B-C-alueisiin. A-alue tärkeimpine arabikaupunkeineen on Palestiinan viranomaisten täydessä hallinnassa, B-alueella oli 45 arabikylää Palestiinan ja Israelin yhteisvalvonnassa, ja siirtokunnista sekä valtion maasta koostuva C-alue on kokonaan Israelin hallinnassa. Kaikki Israelin siirtokunnat ovat Israelille kuuluvalla C- alueella. A- ja B-alueisiin jäi noin 30% Länsirannasta.
Israel poistui Gazasta vuonna 2005 ja purki siellä olleet siirtokuntansa. Sekä Israel että Egypti asettivat alueen saartoon sieltä käsin toimineen terrorismin torjumiseksi.
Politiikka
Vuonna 1996 palestiinalaisten presidentiksi valittiin Jasser Arafat, joka sai 88,1 prosenttia äänistä. Kansainvälisen painostuksen alla Arafat luovutti jonkin verran valtaansa pääministereilleen, Mahmud Abbasille (huhtikuu–syyskuu 2003) ja Ahmad Qurai’ille (lokakuu 2003 – tammikuu 2006).
Uudet presidenttivaalit järjestettiin 9. tammikuuta 2005 Arafatin kuoleman jälkeen, ja valituksi tuli Fatah-puolueen Mahmud Abbas.
Tammikuussa 2006 pidetyissä toisissa parlamenttivaaleissa Hamas voitti 76 paikkaa 132:sta. Vaalit hävinneen Fatahin edustaja ilmoitti, ettei puolue ole valmis hallitusyhteistyöhön Hamasin kanssa ja sen pääministeri Ahmad Qurai’ erosi, jotta Hamas voisi muodostaa hallituksen. Pääministeriksi nousi Isma’il Haniyya.
Terroristijärjestönä pidetyn Hamasin valtaannousu merkitsi, että Yhdysvallat ja Kanada katkaisivat välinsä palestiinalaisten ministeriöihin ja hoitavat suhteita palestiinalaisiin ainoastaan presidentti Mahmud Abbasin kautta. Palestiinalaishallinto sai Euroopan unionilta noin 500 miljoonaa euroa vuosittaista tukea ja Yhdysvalloilta 400 miljoonaa dollaria. Merkittävin menetys oli Israelin kieltäytyminen maksamasta palestiinalaisille verovaroina noin 40 miljoonaa dollaria kuussa, jotka käytettiin hallinnon menoihin, muun muassa palkkoihin. Ainoastaan Venäjä on jatkanut suoran tuen antamista. Pääministeri Isma’il Haniyya ja Lähi-idän media tuomitsivat EU:n ja Yhdysvaltojen ”näännytystaktiikan” epämieluisan vaalituloksen jälkeen.
Hamas ja Fatah ajautuivat loppuvuonna 2006 sisällissodan partaalle, ja taisteluissa kuoli kymmeniä ihmisiä. Helmikuussa 2007 järjestöt sopivat yhteishallituksesta.
Kun Hamas vuoden 2009 marraskuussa rikkoi maiden välistä tulitaukoa tehden useita israelilaisiin siviileihin kohdistettuja raketti-iskuja, aloitti Israel tammikuussa pääosin maavoimien avulla käydyn vastahyökkäyksen Gazan kaistalle (Operaatio Valettu lyijy). Tuolloin poliittinen tilanne Palestiinalaishallinnossa muuttui yhä sekavammaksi. Gaza siirtyi yhä selvemmin Hamasin haltuun ja länsiranta Fatahin. Hamas väittää, ilmeisesti laillisin perustein, että presidentti Abbasin toimikausi loppui 9. tammikuuta 2009, kun hänen kolmivuotinen kautensa loppui. Normaalitilanteessa Hamas olisi todennäköisesti saanut uudeksi presidentiksi ehdokkaansa Aziz al-Dewikin. Israel ehti kuitenkin tuomita hänet sotilastuomioistuimessa kolmeksi vuodeksi vankilaan. lähde?
Jolulukuussa 2019 Palestiinan presidentti Mahmud Abbas sanoi Länsirantaa hallitsevan PLO:n ja Gazan aluetta hallitsevan Hamasin sopineen, että Länsirannan, Gazan ja Jerusalemin palestiinalaiset valitsevat vuonna 2020 vaaleissa presidentin ja parlamentin. Kyseessä olisivat toteutuessaan Palestiinalaishallinnon ensimmäiset vaalit 14 vuoteen.
Yhdysvaltain presidentti Donald Trump esitteli tammikuussa 2020 Lähi-idän rauhansuunnitelmansa. Suunnitelma virallistaisi Israelin siirtokunnat muodostaisi pirstaleisen palestiinalaisvaltion, liittäisi Israelin Jordanialta takaisinvaltaamat alueet virallisesti osaksi juutalaisvaltiota ja työntäisi palestiinalaiset Jerusalemin itälaidalle. Trump julkisti pitkään valmistelemansa ”Rauhan kautta vaurauteen” (Peace to Prosperity) -nimisen suunnitelmansa tammikuussa 2020 Washingtonissa. Palestiinalaiset tuomitsivat Trumpin suunnitelman, jota palestiinalaisten presidentti Mahmud Abbas kutsui ”salaliittodiiliksi”. Heidän mukaansa Trumpin suunnitelma loukkaa kansainvälisesti hyväksyttyjä suuntalinjoja, kansainvälisen oikeuden perusperiaatteita ja YK:n julkilausumia, mukaan lukien julkilausuma 2334. Kyseinen julkilausuma tuomitsee Israelin vuonna 1967 valloittamilleen alueille perustamat siirtokunnat laittomiksi. YK:n turvallisuusneuvosto hyväksyi julkilausuman vuonna 2016 äänin 14–0 Yhdysvaltain pidättäytyessä äänestämästä.
Kansainvälinen asema
300px|pienoiskuva|oikea|
Palestiinan on tunnustanut 138 Yhdistyneiden kansakuntien jäsenmaata sekä Pyhä istuin ja itsekin vain osittain tunnustettu Saharan demokraattinen arabitasavalta.
Tammikuussa 2015 YK:n pääsihteeri Ban Ki-Moon hyväksyi Palestiinan Kansainvälisen ihmisoikeustuomioistuimen ICC:n jäseneksi. Israel on ilmoittanut, ettei sen sotilaita anneta ICC:n tutkittavaksi. Päätöstä vastustava Yhdysvallat aikoo vähentää Palestiinan avustamista päätöksen seurauksena.
PLO ei hyväksy Israelin olemassaoloa
YK:n turvallisuusneuvosto on vaatinut konfliktin ratkaisemista kuuden päivän sodan jälkeen päätöslauselmassa 242 kahden valtion mallin avulla, jolla YK:n mukaan saavutettaisiin oikeudenmukainen ja kestävä rauha. Päätöslauselma vaati kahta asiaa:
Päätöslauselman hyväksyivät Egypti, Jordania ja Israel, mutta Palestiinan vapautusjärjestö kieltäytyi sitä koskevista neuvotteluista. Vuonna 1973 Egypti ja Syyria hyökkäsivät Jom Kippur -sodassa Israeliin. Sodan jälkeen YK uudisti vaatimuksensa kahdesta valtiosta päätöslauselmassa 338. PLO ei ole toistaiseksi hyväksynyt Israelin olemassaoloa, minkä takia konflikti on jatkunut.
Miehityksen vaikutukset
Israel on miehittänyt palestiinalaisalueita vuodesta 1967. Länsirannan miehitys, 2007 alkanut Gazan saarto, sekä kansainvälistä oikeutta rikkova siirtokuntien rakentaminen haittaavat YK:n turvallisuusneuvoston mukaan rauhanprosessia ja Palestiinan valtionrakennusta. USA katsoi vuonna 2019, että siirtokunnat eivät ole kansainvälisen lain vastaisia.
Miehitys hankaloittaa palestiinalaisten siviilien elämää. Vuonna 2021 kansainväliset ihmisoikeusjärjestöt Human Rights Watch ja Jewish Voice for Peace julistivat Israelin sortotoimien täyttävän apartheidin kriteerit. Vuonna 2022 myös Amnesty julkaisi raportin Israelin apartheidista palestiinalaisia vastaan.
Ihmisoikeusrikkomukset
Palestiinan valtiota on syytetty tehottomuudesta, korruptiosta ja rahojen käyttämisestä terrorismiin. Israel on syyttänyt sitä poliisivoimien kehittämisestä armeijaksi. Ihmisoikeusjärjestöt ovat syyttäneet sitä israelilaisten kanssa yhteistyötä tehneiden arabien laittomista pidätyksistä, kuolemanrangaistuksen käytöstä sekä terrorismin tukemisesta.
Vuotta 1997 käsittelevässä raportissaan Amnesty International kertoi siviilien pidätysten ja vangitsemisten ilman syytteitä kohdistuvan useimmiten poliittisiin toisinajattelijoihin. Amnestyn mukaan Palestiinalaishallinnon harjoittama vankien kidutus oli laajamittaista. Raportissa todetaan: ”Seitsemän vankia kuoli. Laittomien tappamisten, mukaan lukien mahdollisten oikeudettomien teloituksien, raportointi jatkui.”
Homoseksuaalien oikeusjärjestön mukaan Palestiinalaishallinto käyttää yleensä homojen vainon tekosyynä näiden leimaamista kollaboraattoreiksi mutta myös homoseksuaalisuudesta tuomittuja on teloitettu. Gazan kaista on julistanut homoseksuaalisuudesta kuolemanrangaistuksen.
Hamasin itsemääräämislait ovat miltei täysin šariasta, mikä syrjii pahasti naisia perheväkivaltaan, perintöihin, avioliittoon ja avioeroon liittyvissä tilanteissa. Raiskaukset, perheväkivalta ja kunniamurhat ovat yleisiä, ja ne jätetään usein rankaisematta.
José María Olazábal
pienoiskuva|Olazábal vuonna 2009 José María Olazábal (s. 5. helmikuuta 1966 Fuenterrabia) on espanjalainen golfammattilainen.
Olazábal voitti Masters-turnauksen vuosina 1994 ja 1999. Kaikkiaan hän voitti PGA-kiertueella kuusi kertaa. Hän kilpaili Ryder Cupissa vuosina 1987, 1989, 1991, 1993, 1997, 1999 ja 2006 sekä toimi Euroopan joukkueen kapteenina vuonna 2012.
Nomans Land
Nomans Land on venäläinen folk/viikinkimetallia soittava yhtye, joka on perustettu vuonna 1996 Pietarissa.